 Fún mi ní àkọsílẹ àwọn ìwé márùn-ún àkọkọ nínú Bíbélì Májẹmú Láéláé? : Àwọn ìwé márùn-ún àkọkọ nínú ìwé májẹmú láéláé ni wọn ń pè ní Pentateuch tàbí àwọn ìwé òfin 1 Ìwé Jẹnẹsísì - jẹ àkọsílẹ nípa bí Ọlọrun ṣe dá ayé, ìtàn ìpilẹṣẹ ìran èèyàn, ìtàn àwọn baba ńlá Ísírẹlì àti ìtàn ìpilẹṣẹ àwọn Júù. 2 Ìwé Ẹkísódù ni ìwé kejì nínú Bíbélì. Ó sọ ìtàn Ìjáde lọ, nínú èyí tí àwọn ọmọ Israẹli kúrò ní oko ẹrú ní Íjíbítì nínú Bíbélì nípasẹ agbára Yahweh, ẹni tí ó ti yàn wọn gẹgẹ bí ènìyàn rẹ. 3 Ìwé Léfítíkù - Ìwé náà ní àwọn kókó pàtàkì bíi mélòó kan nínú, àwọn kan lára wọn ni àwọn òfin tí àwọn Júù ṣe nípa rírú ẹbọ sí Ọlọrun, àti iṣẹ àwọn àlùfáà. Àwọn àlùfáà wọnyí la sábà máa ń pè ní ọmọ Léfì 4 Ìwé Númérì - ni ìparí ìtàn nípa bí àwọn ọmọ Ísírẹlì ṣe jáde kúrò lábẹ ìnilára ní Íjíbítì àti ìrìn àjò wọn láti gba ilẹ tí Ọlọrun ṣèlérí fún àwọn baba ńlá wọn. 5 Ìwé Diutarónómì - jẹ májẹmú tí ó so Yahweh àti Israẹli pọ nípa ìbúra ìdúróṣinṣin àti ìgbọràn. Ọlọrun yóò fún Ísírẹlì ní àwọn ìbùkún ilẹ náà, èso rẹ, àti aásìkí níwọn ìgbà tí Ísírẹlì bá ti jẹ olóòótọ sí ẹkọ Ọlọrun; àìgbọràn yóò yọrí sí ègún àti ìyà. 